2022 8 10
LT
Europos Sąjungos oficialusis leidinys
L 209/53
III PRIEDAS
Įgyvendinimo reglamento (ES) 2017/373 VI priedas iš dalies keičiamas taip: 1) 1 priedėlis iš dalies keičiamas taip: a) 2 dalies „SKRYDIS MARŠRUTU (ENR)“ ENR 3 skirsnis „ORO EISMO PASLAUGŲ MARŠRUTAI“ pakeičiamas taip: „ENR 3.
ORO EISMO PASLAUGŲ MARŠRUTAI
ENR 3.1.
Įprasti navigacijos maršrutai Išsamus įprastų navigacijos maršrutų aprašymas, kuriame pateikiama tokia informacija: 1. maršruto žymuo, būtinųjų ryšio charakteristikų (RCP) specifikacijos (-ų), būtinųjų stebėjimo charakteristikų (RSP) specifikacijos (-ų), taikomos (-ų) nustatytam (-iems) segmentui (-ams), nuoroda, visų pagrindinių taškų, kuriais apibrėžiamas maršrutas, įskaitant privalomus arba pagal pareikalavimą taikomus pranešimo punktus, pavadini­ mai, kodiniai žymenys arba pavadinimai-kodai ir geografinės koordinatės laipsniais, minutėmis ir sekundėmis; 2. keliai arba VOR radialiniai pelengai laipsnio tikslumu, geodezinis atstumas kilometro arba jūrmylės dešimtadalio tikslumu tarp kiekvieno nuoseklaus nustatyto pagrindinio taško, o VOR radialinių pelengų atveju – tarp persi­ jungimo punktų; 3. viršutinės ir apatinės ribos arba mažiausieji absoliutieji skrydžio maršrutu aukščiai 50 m arba 100 pėdų tiks­ lumu, apvalinant į didesniąją vertę, ir oro erdvės klasifikacija; 4. šoninės ribos ir mažiausieji kliūties perskridimo absoliutieji aukščiai; 5. kreiserinių lygių kryptis; 6. pastabos, taip pat nurodant valdymo tarnybą, jos naudojamą kanalą ir, jei taikoma, prisijungimo adresą, SATVOICE numerį, taip pat visus navigacijos, RCP ir RSP specifikacijų apribojimus.
ENR 3.2.
Rajono navigacijos maršrutai Išsamus PBN (RNAV ir RNP) maršrutų aprašymas, kuriame pateikiama tokia informacija: 1. maršruto žymuo, būtinųjų ryšio charakteristikų (RCP) specifikacijos (-ų), navigacijos specifikacijos (-ų) ir (arba) būtinųjų stebėjimo charakteristikų (RSP) specifikacijos (-ų), taikomos (-ų) nustatytam (-iems) segmentui (-ams), nuoroda, visų pagrindinių taškų, kuriais apibrėžiamas maršrutas, įskaitant privalomus arba pagal pareikalavimą taikomus pranešimo punktus, pavadinimai, kodiniai žymenys arba pavadinimai-kodai ir geografinės koordinatės laipsniais, minutėmis ir sekundėmis; 2. jei taikoma, papildoma informacija, susijusi su maršruto taškais, kuriais apibrėžiamas rajono navigacijos marš­ rutas: a) VOR / DME orientyro stoties identifikatorius; b) pelengas laipsnio tikslumu ir atstumas nuo VOR / DME orientyro kilometro arba jūrmylės dešimtadalio tikslumu, jei maršruto taškas su juo nesutampa; c) DME siuntimo antenos vietos aukštis 30 m (100 pėdų) tikslumu; 3. magnetinis atskaitos pelengas laipsnio tikslumu, geodezinis atstumas kilometro arba jūrmylės dešimtadalio tikslumu tarp nustatytų galutinių punktų ir atstumas tarp kiekvieno nuoseklaus nustatyto pagrindinio taško; 4. viršutinės ir apatinės ribos ir oro erdvės klasifikacija; 5. kreiserinių lygių kryptis; 6. navigacijos tikslumo reikalavimas, taikomas kiekvienam PBN (RNAV arba RNP) maršruto ruožui; 7. pastabos, taip pat nurodant valdymo tarnybą, jos naudojamą kanalą ir, jei taikoma, prisijungimo adresą, SATVOICE numerį, taip pat visus navigacijos, RCP ir RSP specifikacijų apribojimus.